## Instrucțiuni pentru realizarea rezumatului - sesiunea de comunicări științifice studențești SAS-UBc

### **AUTOR 1, AUTOR 2, AUTOR 3, AUTOR 4**

**PROFESOR COORDONATOR:**

###  (Instituția) Universitatea… Facultatea….

Adresa de mail de contact

***REZUMAT***

Rezumatul se va redacta în limba română. Formatul paginii este A4 (nu ”Letter” – atenţie la setările necesare, la redactare). Marginile paginii vor fi de 0,98 inch (2,5 cm) stânga și dreapta (pentru compactare), 0,98 inch (2,5 cm) sus și jos.

Titlul lucrării se va scrie cu majuscule, bold, centrat, 20 mm sub marginea de sus a paginii, cu font Times New Roman mărime 12. Lăsați două rânduri libere sub titlu.

Numele și prenumele autorului (autorilor): majuscule, bold, centrat, italic, font Times New Roman mărime 10. Puteți utiliza acest template și apoi să salvați cu numele dumneavoastră. Lăsați un rând liber după ce ați scris autorii.

Instituția de proveniență a autorului/autorilor: caractere italic, majuscule, centrat, font Times New Roman mărime 10. Scrieți adresa completă a instituției sau instituțiilor, dacă autorii sunt din diferite centre. Lăsați două rânduri libere după ce ați scris instituția.

Adresa de mail de contact: treceți adresa (adresele) de mail a persoanei (persoanelor) de contact, respectiv a celui (celor) care prezintă lucrarea. Lăsați un rând liber după aceasta.

Rezumatul: prezintă succint lucrarea elaborată, punctând cu precădere motivaţia, obiectivele lucrării şi ale metodelor şi materialului utilizat, modul de realizare a studiului de caz (dacă este cazul), rezultatele, concluziile, precum şi contribuţiile proprii ale autorului. Rezumatul va fi redactat utilizând font Times New Roman mărime 12, aliniat „Justify”. Rezumatul va avea maxim 20 rânduri. Lăsați un rând liber după rezumat.

***CUVINTE CHEIE***

Cuvintele cheie : maxim 6, trebuie să fie semnificative pentru conţinutul ştiinţific al domeniului şi temei abordate. „CUVINTE CHEIE” va fi redactat cu alineat, utilizând font Times New Roman mărime 12, bold, italic, majuscule, iar pe rândul următor, vor fi menţionate cuvintele cheie utilizând font Times New Roman mărime 10, aliniat „Justify”. Lăsați un rând liber după cuvintele cheie.

***BIBLIOGRAFIA***

Bibliografia - se va menţiona pe aceeași pagină. Aceasta trebuie să cuprindă titlurile reprezentative (maxim 3) din literatura de specialitate care au servit ca bază de documentare. Se redactează cu font Times New Roman, mărime 12 aliniat „Justify”.